DOI: 10.14457/tu.the.2019.546
title: ปัจจัยที่มีผลต่อความตั้งใจซื้อคอนโดมิเนียมที่เป็นมิตรต่อสิ่งแวดล้อมโดยใช้โมเดลการตัดสินใจ

description: การศึกษาครั้งนี้มีวัตถุประสงค์เพื่อศึกษาปัจจัยที่มีผลต่อความตั้งใจซื้อคอนโดมิเนียมที่เป็นมิตรต่อสิ่งแวดล้อมโดยใช้โมเดลการตัดสินใจ โดยแบ่งคุณลักษณะทางปัญญาได้ 2 แบบคือส่วนของสติ เหตุผลและส่วนของความรู้สึก กลุ่มตัวอย่างคือลูกค้าที่เคยซื้อคอนโดมิเนียมหรือมีส่วนช่วยในการตัดสินใจซื้อคอนโดมิเนียมจำนวน 400 คน รวบรวมข้อมูลโดยใช้แบบสอบถามออนไลน์ผลการวิเคราะห์โมเดลตัวแปรบ่งชี้องค์ประกอบเชิงยืนยันแบบจำลองการตัดสินใจเรื่องปัจจัยที่มีผลต่อความตั้งใจซื้อคอนโดมิเนียมที่เป็นมิตรต่อสิ่งแวดล้อมโดยใช้โมเดลการตัดสินใจ พบว่า มีการสอดคล้องกับข้อมูลประจักษ์อยู่ในเกณฑ์ดี โดยมีค่า Chi-Square = 28.184 Sig. = 0.92 &gt; 0.05 และ CMIN/df = 0.705 &lt; 2.0 และมีความสอดคล้องและค่าสถิติโดยมีค่าดัชนีวัดความสอดคล้องกลมกลืนเชิงสัมพัทธ์ (CFI) เท่ากับ 1.00, ดัชนีความกลมกลืน (GFI) เท่ากับ 0.90, ดัชนีวัดความกลมกลืนที่ปรับแก้ไขแล้ว (AGFI) เท่ากับ 0.89, ดัชนีรากที่สองของค่าเฉลี่ยความคลาดเคลื่อนกำลังสองของการประมาณค่า (RMSEA) เท่ากับ 0.00ผลการวิจัยพบว่า คติรวมหมู่ มีความสอดคล้องกับทัศนคติด้านผลิตภัณฑ์ (ß = 0.17, t = 3.43) คือ ผู้บริโภคส่วนใหญ่ให้ความสำคัญต่อด้านผลิตภัณฑ์ที่มีผลกระทบต่อสิ่งแวดล้อมมากกว่าประโยชน์ส่วนตน นอกจากนี้ ปัจเจกนิยมก็มีความสอดคล้องกับทัศนคติด้านผลิตภัณฑ์ (ß = 0.254, t = 3.77) ที่แสดงให้เห็นว่า ผู้บริโภคกลุ่มนี้จะมองเห็นถึงข้อดีของการใช้งานของผลิตภัณฑ์มากกว่าด้านสิ่งแวดล้อม ซึ่งจะช่วยเพิ่มทัศนคติด้านผลิตภัณฑ์ของผู้บริโภคเอง ความรู้ด้านสิ่งแวดล้อมจะเห็นได้ว่า ความรู้ที่เกิดจากประสบการณ์ของตนเองมีความสอดคล้องกับทัศนคติด้านผลิตภัณฑ์ (ß = 0.18, t = 2.74) ซึ่งแสดงให้เห็นว่า การมีประสบการณ์กับผลิตภัณฑ์นั้นๆ จะช่วยสร้างทัศนคติด้านผลิตภัณฑ์เพิ่มขึ้นอย่างมีนัยสำคัญ การรับรู้หรือตระหนักถึงสิ่งแวดล้อมก็เช่นกัน มีความสอดคล้องกับทัศนคติด้านสิ่งแวดล้อม (ß = 0.291, t = 1.79) และทัศนคติด้านผลิตภัณฑ์ (ß = -0.305, t = 5.73) กล่าวคือ ผู้บริโภคให้ความสำคัญกับการใช้งานด้านผลิตภัณฑ์ในระยะยาว รวมไปถึงเป็นประโยชน์ต่อสังคมและตัวผู้บริโภคเอง เพื่อช่วยลดความเสียหายต่อสิ่งแวดล้อม และแรงกระตุ้นจากภายนอกจะเห็นได้ว่า บทบาทของรัฐบาล ในด้านทัศนคติด้านสิ่งแวดล้อมนั้นไม่ได้มีความสอดคล้องหรือมีนัยสำคัญ (ß = 0.116, t = 2.62) แต่มีความสอดคล้องกันในทัศนคติด้านผลิตภัณฑ์ (ß = 0.309, t = 7.02) เป็นการบ่งบอกว่า รัฐบาลจะส่งเสริมให้ผู้บริโภคได้ปกป้องสิ่งแวดล้อมผ่านทางการใช้งานด้านผลิตภัณฑ์ รวมไปถึงการใช้สื่อเผยแพร่ มีความสอดคล้องกับทัศนคติด้านสิ่งแวดล้อม (ß = -0.503, t = 10.71) แสดงให้เห็นว่า สื่อสามารถดึงดูดความสนใจของผู้บริโภคทั้งในแง่บวกและลบของสิ่งแวดล้อม ซึ่งจะสามารถช่วยเพิ่มทัศนคติด้านสิ่งแวดล้อมของผู้บริโภค รวมไปถึงอิทธิพลทางสังคมมีความสอดคล้องกับพฤติกรรมการตั้งใจซื้อของผู้บริโภค (ß = -0.509, t = 11.108) แสดงให้เห็นว่า อิทธิพลจากเพื่อน ครอบครัว และญาติช่วยเพิ่มพฤติกรรมความตั้งใจซื้อของผู้บริโภค และความคุ้มค่าทางการเงิน ทั้งนี้หมายถึงราคาที่ยอมรับได้และประสิทธิภาพที่คุ้มค่ากับราคา จะช่วยเพิ่มพฤติกรรมการตั้งใจซื้อของผู้บริโภค (ß = 0.254, t = 5.48) ซึ่งแสดงให้เห็นถึงความสอดคล้องกัน และยังมีทัศนคติด้านสิ่งแวดล้อม (ß = 0.315, t = 7.55) และด้านผลิตภัณฑ์ (ß = -0.03, t = 0.695) ที่สอดคล้องกับพฤติกรรมการตั้งใจซื้อ หมายความว่า พฤติกรรมการตั้งใจซื้อของผู้บริโภคเกิดจากทัศนคติที่มีด้านสิ่งแวดล้อมและด้านผลิตภัณฑ์ หากมีทัศนคติเชิงบวกจะยิ่งช่วยเพิ่มพฤติกรรมการตั้งใจซื้อของผู้บริโภค